Title: Συναδέλφισσες – Συνάδελφοι
Author: apadedy
Last saved by: UserXP
Company: adedy

ΑΣΚΙ

ΕΦΟΡΙΑΚΩΝ

www.eforiakoi.org

     

ΠΑΡΑΚΑΛΟΥΜΕ ΝΑ
ΕΝΗΜΕΡΩΘΟΥΝ ΟΛΟΙ ΟΙ ΣΥΝΑΔΕΛΦΟΙ!

ΤΟ ΞΕΠΟΥΛΗΜΑ ΔΕΝ ΕΧΕΙ ΤΕΛΟΣ !

           11.3.2011
	             
 		Συναδέλφισσες – Συνάδελφοι,
	Όλοι θυμόμαστε τους ‘’λαγούς’’ της  ηγεσίας της ΠΑΣΚΕ, ένα χρόνο πριν, οι οποίοι προλαβαίνοντας ακόμα και την κυβέρνηση, είχαν προτείνει μειώσεις της τάξεως του 8% στις αποδοχές μας. Η κυβέρνηση φυσικά τους ξεπέρασε προχωρώντας σε μεγαλύτερες περικοπές (επιδόματα, αυτοτελής φορολόγηση, δώρα Χριστουγέννων και Πάσχα), αλλά και πάλι δεν πτοήθηκαν. Με ανακοίνωση τους τότε, μας παρουσίασαν τις μειώσεις ως δικό τους κατόρθωμα αφού αποφύγαμε όπως είπαν, τα… ‘’χειρότερα’’  για τα οποία εσκεμμένα μας μιλούσαν. 
	Δυστυχώς όμως η εργολαβία που έχει αναθέσει η κυβέρνηση, στους ‘’πράσινους συνδικαλιστές’’ του χώρου μας, έχει και συνέχεια. Μπορεί να μην γνωρίζουμε τα ανταλλάγματα που θα έχουν (το ΠΑΣΟΚ πάντως έχει αποδείξει, χρόνια τώρα, ότι είναι ιδιαίτερα γενναιόδωρο με όλων των ειδών τους εργολάβους), ξέρουμε όμως πολύ καλά το υπόλοιπο του έργου που εκκρεμεί και που πρέπει να φέρουν εις πέρας… Δύο μόνο παραδείγματα:
 ΜΙΣΘΟΛΟΓΙΟ: Tο επόμενο διάστημα ο κλάδος, μας πρόκειται να βρεθεί μπροστά σε τραγικές εξελίξεις, σε σχέση με τις αποδοχές μας, με το ‘’νέο’’ μισθολόγιο. Αυτό βεβαίως είναι ένας απ’ τους λόγους για τους οποίους θα έπρεπε να έχει τεθεί ο κλάδος μας, σε αγωνιστική διαδικασία. Δυστυχώς όμως οι επιλογές απ’ την πλευρά της συνδικαλιστικής μας ηγεσίας έχουν γίνει και βρίσκονται σε πλήρη αντίθεση με τα συμφέροντα των εργαζόμενων 

Αθήνα, 10.3.2011, Ξενοδοχείο Τιτάνια, σεμινάριο του συλλόγου Αττικής για τις φορολογικές δηλώσεις: 
O εκπρόσωπος της ΠΟΕ ΔΟY (ΠΑΣΚΕ), μας ενημέρωσε ότι θέση της παράταξής του και κατά συνέπεια της συνδικαλιστικής μας ηγεσίας, ενόψει της συζήτησης για το ‘’νέο’’ μισθολόγιο, είναι πως:  ’’μπορούμε ως κλάδος να αντέξουμε μια επιπλέον μείωση των αποδοχών μας, της τάξεως των 100 με 150 ευρώ, αναλογιζόμενοι βεβαίως τις δυσκολίες που περνάει η χώρα’’. 

Υπενθυμίζουμε: 
α) Το υπουργείο δεν έχει αναφερθεί ακόμα, τουλάχιστον επίσημα στο ενδεχόμενο μειώσεων..
β) Στην ανακοίνωσή της ΠΟΕ ΔΟY πριν από 15 ημέρες ‘’απειλούσαν’’ υποτίθεται την κυβέρνηση με 		     απεργιακές κινητοποιήσεις, σε περίπτωση μισθολογικής υποβάθμισης και τώρα ΠΡΟΤΕΙΝΟΥΝ ΟΙ ΙΔΙΟΙ 	     ΜΕΙΩΣΕΙΣ ΜΙΣΘΩΝ….. Παλιά δοκιμασμένη τακτική… 

ΑΝΑΔΙΟΡΓΑΝΩΣΗ: Και εδώ οι μάσκες έπεσαν και τα ψέματα τελείωσαν. Μπορεί ως τώρα να προσπαθούσε η ηγεσία της ΠΑΣΚΕ να κοροϊδέψει τους συναδέλφους, λέγοντας μισόλογα για κλείσιμο ορισμένων ΔΟY χαμηλού φορολογικού ενδιαφέροντος, αλλά όταν επίσημα κλήθηκε να πάρει θέση σε σχέση με την αναδιοργάνωση των υπηρεσιών μας, στη συζήτηση για το φορολογικό νομοσχέδιο στην επιτροπή της βουλής, ήταν απολύτως ξεκάθαρη…    

Βουλή, 1.2.2011 εκπρόσωπος ΠΟΕ ΔΟY: ‘’Εμείς, δηλαδή, έχουμε προτείνει να καταργηθούν 70 μικρές Δ.Ο.Υ. με ελάχιστο ή περιορισμένο φορολογικό ενδιαφέρον. Έχουμε προτείνει να συνενωθούν περίπου 30 με 40 μεγάλες Δ.Ο.Υ.. Ουσιαστικά προτείνουμε, εάν είναι δυνατόν να πάμε σε μια εφορία σε κάθε νομό για να καταστούν οι φορολογικές υπηρεσίες πιο αποτελεσματικές’! (Το πλήρες κείμενο στο www.eforiakoi.org). Φυσικά καμία αναφορά δεν έγινε για την ιδιωτικοποίηση των υπηρεσιών μας, την κατασυκοφάντηση του κλάδου και την ουσιαστική διάλυση του μέσω των διατάξεων του προς ψήφιση νομοσχεδίου, τις ελλείψεις προσωπικού, καθώς και για το μέλλον των συναδέλφων που υπηρετούν στις προτεινόμενες για κατάργηση υπηρεσίες…

Η ΗΓΕΣΙΑ ΤΗΣ ΠΑΣΚΕ ΜΑΣ ΠΡΟΕΤΟΙΜΑΖΕΙ ΓΙΑ ΤΑ ΧΕΙΡΟΤΕΡΑ
ΝΑ ΤΟΥΣ ΧΑΛΑΣΟΥΜΕ ΤΑ ΣΧΕΔΙΑ

Τηλέφωνα επικοινωνίας με ΑΣΚΙ:   6973991235,   6972082410,   6977071059